钦定古今图书集成/明伦汇编/闺媛典/第251卷 > 王其宖妻管氏
## 钦定古今图书集成/明伦汇编/闺媛典/第251卷 > 王其宖妻管氏

按《安福县志》：“管氏王其”宖妻，太守象章孙女。幼端慧通解《孝经》《小学》，年十六归。宖时王氏贵盛，管黜纨绮，
事舅姑始终以礼。年二十九，夫殉国难，氏闻讣痛绝，
矢志抚孤，谦言择师课学，虽流离不废业。言行苟不
合度，必痛责，无少姑息。后言举于乡，氏泣谓曰：“我所
望以忠孝振家声，毋徒博一科名已也。”初，宖以王事
常借资于亲党，管悉索遗产，次第以偿，人咸颂之。